DOLOŽKA  ZLUČITEĽNOSTI
návrhu zákona o ochrane spotrebiteľa pri finančných službách na diaľku a o zmene a doplnení _________niektorých zákonov s právom Európskych spoločenstiev a právom Európskej únie_____

1.	Navrhovateľ zákona:
Vláda Slovenskej republiky.

2.	Názov návrhu zákona:
Návrh zákona o ochrane spotrebiteľa pri finančných službách na diaľku a o zmene a doplnení niektorých zákonov.

3.	Záväzky Slovenskej republiky vo vzťahu k Európskym spoločenstvám a Európskej únii:
Vzhľadom na členstvo Slovenskej republiky v Európskej únii je bezpredmetné vyjadrovanie záväzkov Slovenskej republiky vo vzťahu k Európskym spoločenstvám a Európskej únii z hľadiska priorít aproximácie práva podľa článku 70 Európskej dohody o pridružení, Národného programu pre prijatie acquis communautaire, Partnerstva pre vstup, Bielej knihy, screeningu.

4.	Problematika návrhu zákona:
a)	je upravená v práve Európskych spoločenstiev:
-	v čl. 14, čl. 49 až 55 Zmluvy o založení ES,
-	v smernici Európskeho parlamentu a Rady č. 2002/65/ES z 23. septembra 2002 o marketingu spotrebiteľských finančných služieb na diaľku a o zmene a doplnení smernice Rady 90/619/EHS a smerníc 97/7/ES a 98/27/ES .
Na základe článku 14 Zmluvy o založení ES prijalo Spoločenstvo opatrenia, ktorých cieľom bolo vytvorenie vnútorného trhu. Vnútorný trh sa chápe ako oblasť bez vnútorných hraníc, v ktorej je zaručený voľný pohyb tovaru, osôb, služieb a kapitálu v súlade s ustanoveniami uvedenej zmluvy.
Články 49 až 55 Zmluvy o ES upravujú voľný pohyb služieb.
Cieľom smernice č. 2002/65/ES je harmonizovať právne predpisy členských štátov v oblasti marketingu spotrebiteľských finančných služieb na diaľku.  
Zrevidovaný preklad uvedenej smernice sa nachádza v databáze Centrálnej prekladateľskej jednotky Úradu vlády SR Inštitútu pre aproximáciu práva. V elektronickej podobe je možné si ho vyhľadať na internetovej stránke www.aprox.government.gov.sk.
d)	nie je upravená v práve Európskej únie.

5.	Stupeň zlučiteľnosti návrhu zákona s právom Európskych spoločenstiev a právom Európskej únie:
Návrh zákona je úplne zlučiteľný so smernicou č. 2002/65/ES.
6.	Gestor:
Ministerstvo financií Slovenskej republiky.

7.	Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev a právom Európskej únie.
Pri príprave návrhu zákona sa nezúčastnili experti.